TIBEST – Deg Tibest (Tbessa) tamaneɣt n yidurar n Yilemmucen, aseggas amaziɣ amaynut, Yennayer deg temnaḍt n yicawiyen, i yuɣalen d ass aɣelnaw s uɣtas n uselway n Tegduda Abdelaziz Bouteflika, i la d-iɣellin akked wass n 12 yennayer n useggas ameɣradan, sfuglen-t deg yiwet n liḥala n tumert.
Seg temnaḍt n Ḥemmamat, n Negrin, deg yiɣf n Uẓul n Tibest taqburt, deg Bir Lɛetr, Yennar d tagnit i wallus n ‘’tamacahut’’ n Cacnaq ameqqran, win i yeẓẓunẓan aseggas Amaziɣ, azal tura n 2968 n yiseggasen aya s tuɣalin-is d agellid n n tmurt n Maṣer taqburt.
‘’Yella yiwen n wass, yiwen n ugellid ahuskay bu tebɣest, yekka-d seg wakal n Yimdanen ilelliyen, isem-is Cacnaq, iruḥ ad yeslek tamurt n Maser taqburt. Ur ibeddel ara iswi, Cacnaq amaziɣ, jedd-nneɣ yeṭṭef taqacuct n udabu yuɣal d aferɛun deg menaḍt n Ssiwa, Yesdukel tamurt n Maṣer yellan tebḍa deg tallit-nni taqburt yerna ikemmel Urcalim (Lquds)’’, i mazal cennunt-d temɣarin n Tibest i yigurdan akka i d-yella uwrat n umezruy.
kab_Latn kab_Latn kab_Latn